เพิ่งตรวจพบว่าเป็น sle มีอาการปวดข้อ3เดือน สังเกตเห็นเล็บมีขีด ประมาณ2 เดือน -ไม่แน่ใจว่าเกิดจากอุบัติเหตุหรือเปล่า -เห็นบางเพจบอกเพราะเป็นเพราะsleมาเกี่ยว -และกลัวเป็นมะเร็งด้วยค่ะ ขอบค่ะ
สวัสดีค่ะ เส้นขีดตรง สีน้ำตาล ที่เกิดที่เล็บ อาจเกิดจาก1. เป็นไฝ (nail matrix nevus) หรือกระ (lentigo) ของเล็บ ซึ่งไม่ได้อันตรายอะไร ไม่จำเป็นต้องรักษา2. การติดเชื้อรา จะมีการหนาตัวของเล็บขึ้น ผิวเล็บไม่เรียบ เล็บมีรูปร่างผิดปกติ เล็บเปราะ แตกร่อน และมีสีที่เปลี่ยนไป มักเป็นสีเหลืองหรือสีขาว หรืออาจเป็นสีน้ำตาลเข้มจนถึงดำก็ได้ แต่มักไม่ไม่มีลักษณะเป็นแถบหรือเส้น3. เกิดจากการใช้ยาบางชนิด เช่น ยาเคมีบำบัดบางอย่าง ยารักษาโรคมาลาเรีย เป็นต้น หรือได้รับสารพิษโลหะหนักเข้าสู่ร่างกาย โดยมักเกิดขึ้นในหลายๆ เล็บ4. เกิดจากการเป็นโรคบางอย่าง เช่น lichen planus, psoriasis (สะเก็ดเงิน), amyloidosis, Addison' s disease, hemosiderosis รวมถึงโรคแพ้ภูมิตนเอง (SLE) ด้วย ส่วนมากมักเกิดขึ้นในหลายๆ เล็บ5. เป็น benign hyperpigmentation คือไม่มีโรคทางกายต่างๆ และไม่ใช่มะเร็ง คือเรียกว่าเป็น physiologic melannychia6. มะเร็งของเซลล์ที่สร้างเม็ดสีซึ่งอยู่ใต้เล็บ (subugual melanoma) ทั้งนี้ ขีดที่เล็บมักมีสีออกดำ และจะค่อยๆขยายกว้างออก และอาจลามไปที่ผิวหนังของนิ้ว หรือกลายเป็นก้อนเนื้อนูนขึ้นมา และเล็บจะถูกทำลายจากเซลล์มะเร็งสำหรับการเกิดอุบัติเหตุต่อเล็บ อาจทำให้เกิดเลือดออกใต้เล็บ และเกิดรอยสีดำหรือน้ำตาลขึ้นมาได้ แต่หากเป็นมา 2 เดือน รอยดำก็น่าจะค่อยๆ เลื่อนขึ้นมาที่ปลายเล็บจนเกือบหมดไปแล้วค่ะ ดังนั้น จึงไม่าน่าเกิดจากอุบัติเหตุดังนั้น หากเพิ่งได้รับการวินิจัยเป็นโรค SLE และขีดที่เล็บ ซึ่งเพิ่งเกิดมา 2 เดือน ก็น่าจะเป็นผลมากจากโรคได้ ซึ่งหากรอยไม่ได้ขยายกว้างขึ้น ไม่เจ็บ ไม่ปวด ก็อาจสังเกตอาการไปก่อน และเมื่อถึงนัดพบแพทย์ตรวจตามติดตามดูอาการของโรค SLE ในครั้งต่อไป ก็ควรให้แพทย์ตรวจดูเพื่อวินิจฉัยให้แน่นอนด้วยค่ะ สิ่งสำคัญคือ หากแพทย์ได้จ่ายยามาให้ทาน ก็ควรทานต่อเนื่องตามเวลาค่ะ